LIETUVOS RESPUBLIKOS APLINKOS MINISTRO

Į S A K Y M A S

DĖL PAPILDOMO FINANSAVIMO SKYRIMO PROJEKTUI, FINANSUOJAMAM PAGAL 2007–2013 M. SANGLAUDOS SKATINIMO VEIKSMŲ PROGRAMOS 1 PRIORITETO „VIETINĖ IR URBANISTINĖ PLĖTRA, KULTŪROS PAVELDO IR GAMTOS IŠSAUGOJIMAS BEI PRITAIKYMAS TURIZMO PLĖTRAI“
VP3-1.4-AM-06-R PRIEMONĘ „PRAEITYJE UŽTERŠTŲ TERITORIJŲ TVARKYMAS“, IR LIETUVOS RESPUBLIKOS APLINKOS MINISTRO 2010 M. VASARIO 25 D. ĮSAKYMO Nr. D1-156 „DĖL FINANSAVIMO SKYRIMO PROJEKTAMS, FINANSUOJAMIEMS PAGAL 2007–2013 M. SANGLAUDOS SKATINIMO VEIKSMŲ PROGRAMOS VP3-1.4-AM-06-R PRIEMONĘ „PRAEITYJE UŽTERŠTŲ TERITORIJŲ TVARKYMAS“ PAKEITIMO

2012 m. spalio 15 d. Nr. D1-836

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132; 2009, Nr. 19-770, Nr. 131-5682; 2012, Nr. 56-2785), 106.2 ir 107 punktais, Papildomo finansavimo skyrimo įgyvendinamiems aplinkosaugos projektams tvarkos aprašo, patvirtinto 2010 m. spalio 11 d. Lietuvos Respublikos aplinkos ministro įsakymu Nr. D1-853 (Žin., 2010, Nr. 122-6220), 14 punktu, atsižvelgdamas į Lietuvos Respublikos aplinkos ministerijos Aplinkos projektų valdymo agentūros 2012 m. rugsėjo 26 d. projekto tinkamumo papildomai finansuoti vertinimo ataskaitą Nr. 1,

1. S k i r i u papildomą finansavimą pagal Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ VP3-1.4-AM-06-R priemonę „Praeityje užterštų teritorijų tvarkymas“ projektui įgyvendinti iki 46 350,73 Lt (keturiasdešimt šešių tūkstančių trijų šimtų penkiasdešimties litų septyniasdešimt trijų centų) iš Aplinkos taršos mažinimo ir prevencijos programos (programos kodas 01 31):

Projekto Nr.	Projekto vykdytojas	Projekto pavadinimas	Finansavimo suma, Lt	Europos Sąjungos lėšos, Lt
VP3-1.4-AM-06-R-01-004	Trakų rajono savivaldybės administracija	„Buvusioje naudotų padangų saugojimo aikštelėje (Žaizdrių k. Trakų sen. Trakų r. sav.) įvykusio gaisro padarinių likvidavimas ir užterštos teritorijos sutvarkymas“	46 350,73	46 350,73

2. P a k e i č i u Lietuvos Respublikos aplinkos ministro 2010 m. vasario 25 d. įsakymą Nr. D1-156 „Dėl finansavimo skyrimo projektams, finansuojamiems pagal 2007–2013 m. Sanglaudos skatinimo veiksmų programos VP3-1.4-AM-06-R priemonę „Praeityje užterštų teritorijų tvarkymas“ (Žin., 2010, Nr. 25-1195; 2011, Nr. 43-2043; 2012, Nr. 59-2967) ir įrašau 1 punkte vietoj skaičiaus ir žodžių „615 161,00 Lt (šeši šimtai penkiolika tūkstančių vienas šimtas šešiasdešimt vienas litas)“ skaičių ir žodžius „661 511,73 Lt (šeši šimtai šešiasdešimt vienas tūkstantis penki šimtai vienuolika litų septyniasdešimt trys centai)“.

Aplinkos ministras	Gediminas Kazlauskas